text: Tá eg setti meg við telduna fríggjamorgunin, Grækarismessudag, var tað fyrsta eg frætti, at heimskendi evangelisturin Luis Palau er deyður, ella sum tað eitur á enskum “has passed away!” Hansara heimstaður var í býnum Portland í statinum Origon í USA. Hann er føddur og vaksin upp í Argentina, men flutti sum ungur maður til USA. Í 1962 fekk hann Amerikanskan ríkisborgaraskap; tá var hann 28 ára gamal.
text: #000001
text: 12 ára gamal var hann á eini summarlegu, har hann játtaði Jesus sum Harra og frelsara. Hendan summarlegan setti hansara lívskós, sum kom at verða milliónum av menniskjum til signing. Hann halgaði sítt lív at kunngera evangeliið, og hann náddi langt út um Argentinsku landamørkini við evangeliinum. Hann varð skjótt ein víðakendur evangelistur, ikki minst í tí spanskt talandi heiminum, har hann mangan varð nevndur tann Suðuramerikanski Billy Graham.
text: #000002
text: Í 1960 fór hann á bíbliuskúla í USA, har møtti hann gentuni Patricia Scofield, vanliga rópt Pat, sum hann giftist við í 1961. Tey búsettust í Portland í statinum Origon, har tey hava búleikast til dagin í dag.
text: #000003
text: Fyri umleið tveimum vikum síðani søgdu læknarnir, at har var einki meir at gera, og tí fekk hann pláss á einum Hospice, har hann hevur verið seinastu tíðina, men nú hann andaðist var hann saman við familjuni í heimi teirra í Portland í Origon. Eftir Luis Palau sita konan Pat, fýra synir við konum og 12 barnabørn.
text: #000005
text: Í FØROYUMNú hevur Luis Palau talað evangleiið fyri seinastu ferð, og milliónir av menniskjum um allan heim hava hoyrt gleðiboðskapin av hansara munni – eisini í Føroyum! Man hoyrir stundum frá fólki, sum siga, at tey komu til trúgv ella vóru vakt andaliga á møtunum hjá Luis Palau í Ítróttarhøllini í Havn í apríl 1988; og tey eru mong, sum minnast hesi møtini við stórari gleði. Vit høvdu tað gleði og framíhjárætt í Føroyum, at hann, saman við konuni Pat, vitjaði í apríl í 1988. Tað ber til at hoyra og síggja møtini við at fara inn á EVR.FO
text: #000007
text: Tað var í ítróttarhøllini Kelvin Hall í Glasgow í 1981, har Luis Palau hevði eina røð av stórmøtum tá, at hann fyrstu ferð fekk fyrispurningin um eina møguliga møtivitjan í Føroyum. Nøkur ár seinni møtti Svenning av Lofti honum á eini stevnu í Amsterdam, har spurningurin um Føroyar aftur varð reistur; tá svaraði Luis, at hann og konan hava biðið fyri Føroyum síðani tey fingu fyrsta fyrispurning í 1981.
text: #000009
text: Tá kom rættulig gongd í at fyrireika vitjanina, sum gjørdist veruleiki hósdagin 14. apríl, táið umboð fyri nevndina vóru á flogvøllinum og tóku ímóti Luis Palau og fylgi. Fríggjakvøldið 15. apríl var fyrsta stórmøti og seinasta møti var sunnukvøldið. Ítróttrahøllin var fullsett og somuleiðis Gundadalshøllin, har stórskýggi var settur upp.
text: #000011
text: Konan Pat og elsti sonurin Kevin vóru við í fylginum. Pat talaði á einum kvinnumøti, sum varð fyriskipað á Hotel Føroyum, har Derdrie tulkaði. Sunnumorgun var lýst til barnamøti í høllini í ítróttarhøllini, har fleiri enn túsund børn hoyrdu ein væl upplagdan Luis Palau, sum eisini er vanur at tala evangeliið til børnini. Eisini vóru sermøtir skipaði fyri politikarar og samkomu- og kirkjuleiðarar, sum vóru serdeilis væl vitjaði. Møti fyri politikarar varð skipað á hotel Hafnia. Atli Dam var løgmaður tá, og hann gav sær stundir at vera við og hava eina røðu til heiðurs fyri útlendsku gestunum. Zacharias Zachariassen tulkaði tiltøkini um dagin, meðan Poul Jóhan Djurhuus tulkaði kvøldmøtini.
text: #000013
text: Móttøka var fyri politikkarum. Atli Dam helt eina røðu fyri útlendsku gestunum.
text: #000016
text: Luis Palau var ein av teim allar fyrstu stórevangelistunum, sum í sjeyti- og áttatiárunum, meðan komunisman enn var í hásæti, fekk loyvi at hava evangelisk stórmøtir í Sovjetsamveldinum.
text: #000017
text: Triðelsti sonurin, Andrew, er stigin í fetini hjá pápanum. Hann hevur virkað sum fulltíðar evangelistur innan Luis Palau Evangelistic Association (LPEA) í fleiri ár, og er í dag ein væl kendur og høgt mettur evangelistur, sum heldur líknandi stórmøtir eins og pápin gjørdi.
text: #000022
text: Er nú ljósið, sum í tær er, myrkur – hvussu stórt verður tá ikki myrkrið!
  Hevur tú nakað betri at gera, enn at tæna Harranum?
  “Tro på Jesus” – Símun Absalonsen hugleiðir um William Gibson Sloan
  Fanny Crosby – Símun Absalonsen hugleiðir
text: #000026
text: Hevur tú nakað betri at gera, enn at tæna Harranum?
text: #000028
text: 9 fyrilestrar eftir Andrew W. Sloan
text: #000035
text: Kristus í Hebrearabrævinum – Osvald Kjærbo
text: #000036
text: Ísrael og samkoman – Ingvard Petersen
text: #000037